Agensi Kawalan Sempadan Malaysia

Agensi Kawalan Sempadan Malaysia () atau AKSEM ialah sebuah agensi kerajaan Malaysia yang mengawal jalan masuk dan keluar Malaysia daripada aktiviti haram seperti penyeludupan, pendatang tanpa izin, dan pemerdagangan manusia. Ditubuhkan pada 2015, agensi ini dikendalikan lebih kurang 10,000 pegawai dari Angkatan Tentera Malaysia, Polis Diraja Malaysia (PDRM), Pasukan Gerakan Am dan Unit Pencegahan Penyeludupan (UPP).

Pada tahun 2021, AKSEM diletakkan sepenuhnya di bawah kawalan Jabatan Keselamatan Dalam Negeri dan Ketenteraman Awam (KDNKA) PDRM sebagai langkah memperkasa fungsi agensi ini. AKSEM dibubarkan pada tahun yang sama.

Sejarah 
Agensi Kawalan Sempadan Malaysia ditubuhkan pada 29 Disember 2017 melalui pewartaan Akta Aksem 2017 (Akta 799) dengan keanggotaan oleh PDRM, Jabatan Imigresen dan Jabatan Kastam Diraja Malaysia (JKDM). Pada 1 Januari tahun berikutnya, AKSEM menerima tugas sebagai sebuah agensi kerajaan Persekutuan di Perlis, Kedah, Perak dan Kelantan.

Pada 12 Mac 2021, sebuah mesyuarat oleh jemaah menteri telah bersetuju dengan cadangan penstrukturan semula AKSEM ke dalam PDRM. Pada 30 Jun pula, pembubaran AKSEM diumumkan dengan tugas pengawalan sempadan negara diambil alih oleh PDRM. Penstrukturan semula kepada PDRM ini dijalankan secara berperingkat sehingga 30 September tahun yang sama. Setelah penstrukturan semula ini selesai, Akta 799 bakal dimansuhkan.

Rujukan 

Kementerian Dalam Negeri Malaysia
Penguatkuasaan undang-undang di Malaysia
Penubuhan 2015 di Malaysia
Pengawal sempadan
Pembubaran 2021 di Malaysia